钦定古今图书集成/理学汇编/文学典/第118卷 > 王继曾
## 钦定古今图书集成/理学汇编/文学典/第118卷 > 王继曾

按《青州府志》：继曾，东昌聊城人。少为诸生，已弃去举
业，为古诗文。走燕齐间，贫甚，不能供衣，食，人与衣，衣
之与食，食之衣食，即草恶不厌，不得，终不求。不干谒
贵人，见豪贵人与抗礼不少逊，以是坎𡒄终其身。其
诗有“手挥山水曲，目断斗星文。十载经营添白发，半
生身事倚青天。故将老眼分青白，更托何人结死生。”
真佳句也。